ไทยพบผู้ติดเชื้อ “โควิด” รวดเดียว 10 ราย มาจากต่างประเทศ ดันยอดป่วยสะสม 3,600 คน
ไทยพบผู้ติดเชื้อ “โควิด” รวดเดียว 10 ราย มาจากต่างประเทศ ดันยอดป่วยสะสม 3,600 คน
ไทยพบผู้ติดเชื้อ “โควิด” รวดเดียว 10 ราย มาจากต่างประเทศ ดันยอดป่วยสะสม 3,600 คน
6 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 6 ต.ค.63 เมื่อเวลา 11.00 น. ระบุ พบผู้ป่วยรายใหม่เพิ่ม 10 ราย มาจากต่างประเทศ และเข้าพักยังสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดเพิ่มขึ้นเป็น 3,600 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 662 ราย มีผู้ป่วยที่รักษาหายแล้ว 3,390 ราย ยังรักษาตัวอยู่ในโรงพยาบาล 151 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย
สำหรับผู้ติดเชื้อโควิด 10 ราย จำนวนนี้เป็นผู้ที่เดินทางมาจากคูเวต 2 ราย เขตปกครองพิเศษฮ่องกง 3 ราย รัสเซีย 2 ราย และสหรัฐอเมริกา 3 ราย